Suchinthana/ta-wikipedia huggingface dataset:
டாணா (திரைப்படம்)

டாணா (Taana) என்பது 2020ஆம் ஆண்டு வெளியான தமிழ் காதல் நகைச்சுவைத் திரைப்படமாகும். இதனை யுவராஜ் சுப்ரமணி இயக்கியிருந்தார். இப்படத்தில் வைபவ், நந்திதா ஆகியோர் முக்கிய வேடங்களில் நடித்துள்ளனர்.

கதைச் சுருக்கம் 
காவலர்களின் குடும்பத்தில் ஒரே மகனாக பிறந்த சக்தி ( வைபவ் ) தனது குரல் கோளாறு காரணமாக காவல் துறையில் சேர மறுக்கிறார். சக்தி கவலைப்பட்டாலோ அல்லது பதற்றம் அடைந்தாலோ பெண் குரலில் பேசுவார். ஒரு அப்பாவிப் பெண்ணின் கொலைக்குப் பின்னால் இருக்கும் குற்றவாளிகளைக் கண்டுபிடிக்க சக்தி தனது குறைகளை எப்படிக் களைந்து காவல்துறையில் இணைகிறார் என்பதுதான் படம்.

நடிகர்கள் 

 சக்திவேலாக வைபவ் 
 இளம் சக்திவேலாக சுரேந்தர் கேபிஒய்
 நிவேதாவாக நந்திதா
 தூமாவாக யோகி பாபு 
 சக்தியின் தந்தையாக பாண்டியராஜன் 
 ஹரீஷ் பேரடி
 வேல ராமமூர்த்தி
 'பசங்க' சிவக்குமார்
 சதியின் தாயாராக உமா பத்மநாபன் 
அனிதாவாக சாண்ட்ரா
 அருண்
அரவிந்த்
 விக்னேஷ் கார்த்திக்
கலைராணி
 புளோரன்ட் பெரிரா

தயாரிப்பு 
வைபவ் 2018இல் இயக்குநர் செல்வராகவனின் உதவியாளரான யுவராஜ் இயக்கத்தில் டாணா என்ற படத்தில் பணியாற்ற ஒப்பந்தம் செய்யப்பட்டார். "டாணாகாரன்" (காவல்துறை) என்ற தமிழ் சொல்லை அடிப்படையாகக் கொண்டு இப்படத்திற்கு "டாணா" என்று பெயரிடப்பட்டுள்ளது. நந்திதா, பாண்டியராஜன், யோகி பாபு, ஹரீஷ் பேரடி ஆகியோர் துணை வேடங்களில் நடிக்க ஒப்பந்தம் செய்யப்பட்டனர். ஹரீஷ் பேரடி எதிர்மறையான பாத்திரத்தில் நடித்தார். பாண்டியராஜன் வைபவ் கதாபாத்திரத்தின் தந்தையாக நடித்தார். இப்படத்தின் படப்பிடிப்பு இராணிப்பேட்டையில் நடைபெற்றது.

விஷால் சந்திரசேகர் இசையமைக்க ஒப்பந்தம் செய்யப்பட்டார். குறிப்பாக 'நீ மயக்குர' என்ற பாடலுக்கு 40 வயலின்களைப் பயன்படுத்தினார். அனைத்துப் பாடல் வரிகளையும்  கு. கார்த்திக் எழுதியுள்ளார்.

மேற்கோள்கள்

வெளி இணைப்புகள் 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
யோகி பாபு நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
மாயநதி

மாயநதி (Maayanadhi) என்பது 2020 வெளியான தமிழ் மொழி நாடகத் திரைப்படமாகும். இதில் ஆடுகளம் நரேன், வெண்பா, அபிசரவணன், அப்புக்குட்டி ஆகியோர் முன்னணி வேடங்களில் நடித்துள்ளனர். அசோக் தியாகராஜன் இயக்குனராக அறிமுகமாகி இப்படத்தை எழுதி, தயாரித்துள்ளார்.

நடிகர்கள் 
 கௌசல்யாவாக வெண்பா
 கௌசல்யாவின் அப்பாவாக ஆடுகளம் நரேன்
 செந்திலாக அபி சரவணன்
 மணியாக அப்புக்குட்டி
 கௌசல்யாவின் மாமாவாக தமிழ் வெங்கட்
 மார்ட்டினா மிஸ் ஆக துர்கா வேணுகோபால்

தயாரிப்பு 
பிப்ரவரி 2018 இல் அதிகாரப்பூர்வமாக இந்த திட்டம் தொடங்கப்பட்டது. அசோக் தியாகராஜன் தான் புதிதாக நிறுவிய ராஜி நிலா முகில் பிலிம்ஸ் (RNM FILMS) புரொடக்ஷன்ஸ் பதாகையின் கீழ், இந்த முயற்சியின் இயக்குநராகவும் தயாரிப்பாளராகவும் அறிமுகமாகிறார். நடிகர்களில் வெண்பா, அபிசரவணன், ஆடுகளம் நரேன் ஆகியோர் நடிக்க ஒப்பந்தம் செய்யப்பட்டனர். அப்புக்குட்டி முக்கிய வேடத்தில் நடிக்க ஒப்பந்தம் செய்யப்பட்டார்.

பவதாரிணி இசை அமைப்பாளராக தேர்வு செய்யப்பட்டார். இதற்கிடையில், இந்த படத்திற்கு முறையே ஸ்ரீனிவாஸ் தேவம்சம் ஒளிப்பதிவாளராகவும், கோபி கிருஷ்ணா படத் தொகுப்பாளராகவும், மயில் கிருஷ்ணன் கலை இயக்குனராகவும் ஒப்பந்தம் செய்யப்பட்டனர். மாயநதி 31 சனவரி 2020 அன்று வெளியானது.

ஒலிப்பதிவு 
படத்துக்கு பவதாரிணி இசையமைத்துள்ளார். ஒலிச்சுவடு வெளியீட்டு விழாவில் யுவன் சங்கர் ராஜா, அமீர் ஆகியோர் சிறப்பு விருந்தினர்களாக கலந்து கொண்டனர்.

விமர்சனம் 
தி டைம்ஸ் ஆஃப் இந்தியா படத்திற்கு ஐந்தில் இரண்டு நட்சத்திரங்களைக் கொடுத்து, "ஒரு சிறந்த கதை அவர்களுக்கு [படத்தின் நடிகர்களுக்கு] மேலும் உதவியிருக்கும்" என்று கூறியது. ஏசியன் ஏஜ் படத்திற்கு ஐந்து நட்சத்திரங்களில் இரண்டரை நட்சத்திரங்களை வழங்கியது. மேலும் "ஒரு இறுக்கமான கதை மற்றும் இன்னும் கொஞ்சம் ஒத்திசைவு இருந்திருந்தால் படத்தை மேம்படுத்தியிருக்கும்" என்று எழுதியது.

மேற்கோள்கள்

வெளி இணைப்புகள் 
 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
அடவி (திரைப்படம்)

அடவி ( Adavi ) என்பது 2020 ஆம் ஆண்டு வெளியான தமிழ் மொழி காதல் அதிரடித் திரைப்படமாகும். ஜி. ரமேஷ் இயக்கிய இப்படத்தில் வினோத் கிஷன், அம்மு அபிராமி ஆகியோர் முக்கிய வேடங்களில் நடித்துள்ளனர். படத்தின் தயாரிப்பாளர் சாம்பசிவம் எதிர்மறையான பாத்திரத்தில் அறிமுகமானார்.

கதை 
ஒரு மலையிலுள்ள பழங்குடியினர் பேராசை பிடித்த தோட்ட உரிமையாளரிடமிருந்து எவ்வாறு தங்கள் நிலத்தைக் காப்பாற்ற முயற்சிக்கின்றனர் என்பதே கதையாகும்.

நடிகர்கள் 
 வினோத் கிஷன்
 அம்மு அபிராமி
 தோட்ட உரிமையாளராக ஆர். என். ஆர். மனோகர்
 சூப்பர் சுப்பராயன்
 முத்துராமன்
 கே. சாம்பசிவம்
 அட்டப்பாடி ராதாகிருஷ்ணன்
 ரோபோ சந்துரு

தயாரிப்பு 
முன்னதாக கல்லாட்டம் (2016) படத்தை இயக்கிய ஜி. ரமேஷ், முக்கிய நடிகர்கள் தவிர பல புதிய முகங்களைக் கொண்ட ஒரு படத்தில் ஒப்பந்தம் செய்தார். பணக்காரர்களுக்கும் பூர்வீக குடிமக்களுக்கும் இடையிலான நிலப் பிரச்சனையை மையமாக வைத்து இந்தப் படம் உருவானது. இப்படத்தின் படப்பிடிப்பு கோத்தகிரி அருகே உள்ள மேட்டுக்கல்லில் 20 நாட்களில் இரண்டு கட்டமாக படமாக்கப்பட்டது.

ஒலிப்பதிவு 
படத்துக்கு சரத் ஜடா இசையமைத்துள்ளார்.

வெளியீடு 
தி டைம்ஸ் ஆஃப் இந்தியா படத்திற்கு ஐந்தில் இரண்டு நட்சத்திரங்களைக் கொடுத்தது. தி டெக்கன் குரோனிக்கள்படத்திற்கு அதே மதிப்பீட்டைக் கொடுத்து, ஒளிப்பதிவைப் பாராட்டி படத்தின் திரைக்கதையை விமர்சித்தது.

மேற்கோள்கள்

வெளி இணைப்புகள் 
 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
தேடு

தேடு ( Thedu ) என்பது ஈஸ்வர் இயக்கத்தில் 2020இல் வெளியான தமிழ் மொழித் திரைப்படமாகும். இப்படத்தில் சந்தோஷ் சஞ்சய், மேகனா, சிவகாசி முருகேசன் ஆகியோர் நடித்துள்ளனர்.

நடிகர்கள் 
 சந்தோஷ் சஞ்சய்
 மேகனா
 சிவகாசி முருகேசன்
 காமராஜ்
 இராணி

தயாரிப்பு 
இணைய தலைமுறை (2016) படத்திற்கு பிறகு இயக்குநர் ஈஸ்வர் இயக்கும் இரண்டாவது படம் இது. எதிமறை வேடங்களில் நடித்து வந்த சஞ்சய் இந்தப் படத்தின் மூலம் நாயகனாக அறிமுகமாகிறார். கடைசியாக உறுதிகொள் (2017) படத்தில் நடித்த மேகனா இவரது காதலியாக நடிக்கிறார். இந்தப் படத்தின் மூலம் தயாரிப்பாளராக மாறிய சிவகாசி முருகேசன் வில்லனாகவும் நடிக்கிறார்.

விமர்சனம் 
தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் ஒன்றைக் கொடுத்து, " பார்வையாளர்களின் கவனத்தை ஈர்க்கத் தகுந்த அம்சம் இல்லாததால், தேடு போன்ற படங்கள் ஏன் தயாரிக்கப்படுகின்றன என்பது ஆச்சரியமாக இருக்கிறது"..  இயற்கை விளக்குகளைப் பயன்படுத்தி "ஒளிப்பதிவு" செய்யப்பட்டுள்ளது. தயாரிப்பாளர் தன்னிடம் உள்ள எளிய உபகரணங்களைப் பயன்படுத்தி வேலையைச் சிறப்பாகச் செய்துள்ளார். . . .  மாலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
சண்டிமுனி

சண்டிமுனி (Sandimuni) என்பது மில்கா எஸ்.செல்வகுமார் இயக்கத்தில் 2020ஆம் ஆண்டு வெளிவந்த தமிழ் மொழி திகில் நகைச்சுவைத் திரைப்படமாகும். இப்படத்தில் நட்டி , மனிஷா யாதவ் ஆகியோர் நடித்துள்ளனர்.

கதைச் சுருக்கம் 
மனைவி தாமரை ( மனிஷா யாதவ் ) இறந்த பிறகு, கணவர் சண்டிமுனி ( நட்டி ) மற்றொரு பெண்ணான இராதிகாவை (இதுவும் மனிஷா யாதவ்) காதலிக்கிறார். அவர் வேறொரு பெண்ணைக் காதலிப்பதைப் பார்த்ததும், இறந்த மனைவியின் ஆவி இதைத் தாங்க முடியாமல் அவரைத் தாக்கத் தொடங்குகிறது.

நடிகர்கள் 
 கட்டிடப் பொறியாளர் சண்டிமுனியாக நட்டி
 தாமரை / இராதிகா (ஆசிரியை) என இரு வேடங்களில் மனிஷா யாதவ்
 கோரக்காக யோகி பாபு
 ஆர்த்தி
 சாம்ஸ்
 காதல் சுகுமார்
 கௌரி புனிதன்
 வாசு விக்ரம்
 சூப்பர் சுப்பராயன்
 மயில்சாமி

தயாரிப்பு 
ராகவா லாரன்ஸிடம் உதவியாளராக இருந்த செல்வகுமார் இயக்குனராக அறிமுகமான படம் இது. படத்தின் பெரும்பகுதி பழனிக்கு அருகில் உள்ள மெய்க்கரசபட்டியில் உள்ள ஒரு வீட்டில் நடக்கிறது. இரண்டாவது முக்கிய வேடத்தில் யோகி பாபு நடித்துள்ளார்.

வெளியீடு 
"சண்டிமுனி" 7 பிப்ரவரி 2020 அன்று வெளியிடப்பட்டது. தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் ஒரு நட்சத்திரத்தை வழங்கியது. மேலும், "கதை, கதாபாத்திரம் , திரைக்கதையில் எந்த புதுமையான கூறுகளும் இல்லாமல், திரைப்படம் ஒரு பெரிய குழப்பம்" என்று எழுதியது.  மாலை மலர் பாடல்கள், ஒளிப்பதிவு, நகைச்சுவைக் காட்சிகள் பின்னணி இசை ஆகியவற்றை பாராட்டியது.

ஒலிப்பதிவு 
இப்படத்திற்கான பாடல்களுக்கு ஏ.கே.ரிஷால்சாய் இசையமைத்துள்ளார்.

மேற்கோள்கள்

வெளி இணைப்புகள் 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
யோகி பாபு நடித்த திரைப்படங்கள்
அய்யம்புழா

அய்யம்புழா (Ayyampuzha) என்பது இந்திய மாநிலமான கேரளாவின் எர்ணாகுளம் மாவட்டத்தில் அமைந்துள்ள அங்கமாலியிலுள்ள ஒரு கிராமமும் பேரூராட்சியுமாகும். காலடியின் தாவரத் தோட்டங்கள் இப்பேரூராட்சியின் ஒரு பகுதியாக இருக்கிறது.

சுற்றுலா 
அய்யம்புழா புகழ் பெற்ற பிரபலமான அதிரப்பள்ளி அருவியை தன்னகத்தே கொண்டுள்ளது.

மக்கள்தொகை 
2001 இந்திய மக்கள் தொகை கணக்கெடுப்பின்படி, அய்யம்புழாவில் 7,665 ஆண்களும், 7,237 பெண்களும் என 14,902 மக்கள் இருந்தனர்.

இவற்றையும் பார்க்கவும் 
 அங்கமாலி
 கொச்சி

மேற்கோள்கள் 

Coordinates on Wikidata
எர்ணாகுளம் மாவட்டத்தில் உள்ள ஊர்களும் நகரங்களும்
மு. இரா. அனிதா

முதலிகுளம் இராமன் அனிதா (M. R. Anitha) என்பவர் (பிறப்பு 31 மே 1961) கேரள உயர் நீதிமன்ற நீதிபதி ஆவார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம், கொச்சியில் உள்ளது.

ஆரம்ப வாழ்க்கை மற்றும் கல்வி 
அனிதா திருச்சூரில் உள்ள குழிக்கட்டுசேரியில் மு. கு. இராமன் மற்றும் பி. ஆர். இராதாவுக்கு மகளாகப் பிறந்தார். அனிதா இரிஞ்சாலக்குடாவில் உள்ள புனித வளனார் கல்லூரியில் இளங்கலைப் பட்டம் பெற்றார். பின்னர் எர்ணாகுளத்தில் உள்ள அரசு சட்டக் கல்லூரியில் சட்டப் பட்டம் பெற்றார்.

தொழில் 
அனிதா ஜனவரி 28, 1991 அன்று கேரள நீதித்துறைப் பணியில் சேர்ந்தார். 2005-ல் திருவனந்தபுரத்தில் கூடுதல் மாவட்ட மற்றும் அமர்வு நீதிபதியாக விரைவு நீதிமன்றம் 3ல் நியமிக்கப்பட்டார், வயனாட்டின் முதன்மை மாவட்ட மற்றும் அமர்வு நீதிபதியாகவும், கோழிக்கோடு முதன்மை மாவட்ட மற்றும் அமர்வு நீதிபதியாகவும் பணியாற்றினார். மார்ச் 6, 2020 அன்று இவர் கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார். 06 March 2020 she was appointed as additional judge of Kerala High Court.

மேற்கோள்கள்

வெளி இணைப்புகள் 

 கேரள உயர் நீதிமன்றம்
கேரளா உயர் நீதிமன்ற நீதிபதிகள்
1961 பிறப்புகள்
வாழும் நபர்கள்
திருச்சூர் மாவட்ட நபர்கள்
கோபிநாத் புலாங்கரா

கோபிநாத் புலாங்கரா (Gopinath P) என்பவர் கேரள உயர் நீதிமன்ற நீதிபதி ஆவார். கேரள உயர் நீதிமன்றம் இந்தியாவின் கேரள மாநிலம் மற்றும் இலட்சத்தீவு ஒன்றிய பிரதேசத்தில் உள்ள மிக உயரிய நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம், கொச்சியில் உள்ளது.

பணி 
கோபிநாத் 1996-ல் வழக்கறிஞராகப் பணியாற்றத் தொடங்கினார். 2018-ல் கேரள உயர் நீதிமன்றத்தால் மூத்த வழக்கறிஞராக நியமிக்கப்பட்டார். பின்னர் 6 மார்ச் 2020 அன்று கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார்.

மேற்கோள்கள்

வெளி இணைப்புகள் 

 கேரள உயர் நீதிமன்றம்

வாழும் நபர்கள்
பு. மோ. இலால்

பு. மோ. இலால் (B.M. Lal) என்பவர் பாட்னா உயர்நீதிமன்ற தலைமை நீதிபதியாகவும் பீகார் மாநில ஆளுநராகவும் இருந்தவர் ஆவார். நீதிபதி இலால் 1937ஆம் ஆண்டு அக்டோபர் 6ஆம் நாள் பிறந்தார். இவர் ஜனவரி 1963-இல் மத்தியப் பிரதேச உயர் நீதிமன்றத்தின் வழக்கறிஞராகப் பதிவு செய்துகொண்டார். குடிமையியல் மற்றும் அரசியலமைப்பு விடயங்களில் பயிற்சி பெற்றார். 1984ஆம் ஆண்டு மே 14ஆம் நாளன்று மத்தியப் பிரதேச உயர் நீதிமன்றத்தின் கூடுதல் நீதிபதியாக நியமிக்கப்பட்டார். 1989ஆம் ஆண்டு நவம்பர் 20ஆம் நாளன்று மத்தியப் பிரதேச உயர் நீதிமன்றத்தின் நிரந்தர நீதிபதியாக நியமிக்கப்பட்டார். 1991ஆம் ஆண்டு மார்ச் 22ஆம் நாளன்று அலகாபாத் உயர் நீதிமன்றத்திற்கு மாற்றப்பட்டார். பின்னர் இவர் பாட்னா உயர்நீதிமன்றத்தின் தலைமை நீதிபதியாக 1997 நியமிக்கப்பட்டார். இரண்டாண்டு சேவைக்குப் பின்னர் 1999-ல் பணி ஓய்வு பெற்றார்.

மேற்கோள்கள் 

 
1937 பிறப்புகள்
பீகார் ஆளுநர்கள்
2001 இறப்புகள்
இரவி சு. தவான்

இரவி சு. தவான் (Ravi S. Dhavan)(22 ஜூலை 1942 - 5 ஜனவரி 2016) அல்லது இரவி சுவரூப் தவான் என்பவர் இந்திய நீதிபதி மற்றும் பாட்னா உயர் நீதிமன்றத்தின் முன்னாள் தலைமை நீதிபதி ஆவார். இவர் மேற்கு வங்கத்தின் 7வது ஆளுநரான நீதிபதி சாந்தி சுவரூப் தவானின் மகன் ஆவார்.

பணி 
தவான் 1942-ல் பிறந்தார். இவர் சட்டப் படிப்பினை முடித்த பின்னர் 1966-ல் உத்தரப் பிரதேச சட்டக் குழுவில் வழக்கறிஞராகச் சேர்ந்தார். தவான் அலகாபாத் உயர்நீதிமன்றத்தில் சொத்து, வரிவிதிப்பு மற்றும் அரசியலமைப்பு பிரச்சனைகளில் வழக்காடத் தொடங்கினார். உயர் நீதிமன்றத்தில் இந்திய அரசின் மூத்த நிலை வழக்கறிஞராகப் பணியாற்றிய இவர், 1986ஆம் ஆண்டு ஜனவரி 9 நாளன்று அலகாபாத் உயர் நீதிமன்றத்தின் நிரந்தர நீதிபதியாகப் பதவி ஏற்றார். தவான் சனவரி 2000-ல் பாட்னா உயர் நீதிமன்றத்தின் தலைமை நீதிபதியாகப் பொறுப்பேற்று, 2004ஆம் ஆண்டு ஜூலை மாதம் பணி ஓய்வுபெற்றார்.

மேற்கோள்கள் 

 
அலகாபாத் உயர் நீதிமன்ற நீதிபதிகள்
2016 இறப்புகள்
1942 பிறப்புகள்
பழைய வண்ணாரப்பேட்டை

பழைய வண்ணாரப்பேட்டை ( Pazhaya Vannarapettai) என்பது மோகன் ஜி எழுதி இயக்கி 2016ஆம் ஆண்டு வெளியான தமிழ் மொழி அரசியல் நாடகத் திரைப்படமாகும். படத்துக்கு ஜூபின் இசையமைத்துள்ளார். படம் 2 திசம்பர் 2016 அன்று வெளியிடப்பட்டது.

நடிகர்கள் 
 கார்த்திக் வேடத்தில் பிரஜின்
 அஷ்மிதா
 துணைக் காவல் ஆணையாளர் மூர்த்தியாக ரிச்சர்ட் ரிசி
 தீனாவாக நிஷாந்த்
 கருணாஸ்
 ரோபோ சங்கர்
 'சலீம்' அஷ்மிதா
 சில்க்காக காஜல் பசுபதி
 தாசு கௌசிக்

தயாரிப்பு 
ஒரு  பரபரப்பூடும் அரசியல் திரைப்படமான இதில், பிரஜின் நாயகனாக நடித்துள்ளார். இப்படத்தில் அஸ்மிதா பிரஜினுடன் காதல் வயப்படுகிறார். மேலும் ரிச்சர்ட் காவல்துறை அதிகாரியாக நடிதிருந்தார். இவர்களுடன் கருணாஸ் ஒரு முக்கிய பாத்திரத்தில் நடித்துள்ளார். 'பழைய வண்ணாரப்பேட்டை' படத்தின் ஒலிச்சுவடு வெளியீட்டு விழாவில் இயக்குநர் மோகன் வாழ்க்கையில் நடந்த நிஜ சம்பவங்களை அடிப்படையாக கொண்டு உருவாக்கியதாகத் தெரிவித்தார்.

ஒலிப்பதிவு 
படத்துக்கு ஜூபின் இசையமைத்திருந்தார்.

வெளியீடு 
படம் 2 திசம்பர் 2016 அன்று வெளியிடப்பட்டது. 14 சனவரி 2017 அன்று பொங்கல் அன்று கலைஞர் தொலைக்காட்சியில் ஒளிபரப்ப உரிமை விற்கப்பட்டது.

வரவேற்பு 
இப்படம் விமர்சகர்கள் மற்றும் பார்வையாளர்களிடமிருந்து பாராட்டைப் பெற்றது. சிஃபி 5க்கு 3 நட்சத்திரங்களைக் கொடுத்தது.

தி டெக்கன் குரோனிக்களின் அனுபமா சுப்ரமணியம், "ஒளிப்பதிவாளர் பரூக் தனது ஒளியமைப்புடன் ஒரு சிறந்த வேலையைச் செய்கிறார். மேலும், திரைப்படத்தின் சூழலை உயிர்ப்பிக்கிறார். இசை செயல்பாட்டுக்குரியது. ஒரு அறிமுக வீரரின் நேர்மையான முயற்சி- கண்டிப்பாக பார்க்க வேண்டியது!" என்று எழுதினார்.

தி டைம்ஸ் ஆஃப் இந்தியாவைச் சேர்ந்த எம் சுகந்த், வட சென்னையின் 'இரவு நேர காட்சிகளை' மிகவும் யதார்த்தமாகப் படம்பிடித்த ஒளிப்பதிவாளர் பரூக்கின் நல்ல ஆதரவுடன் திரைப்படத் தயாரிப்பில் இயக்குநர் நம்பிக்கையைக் காட்டுவதாகக் கூறி படத்தை 3/5 நட்சத்திரங்களுடன் மதிப்பிட்டார். படம் உண்மையில் குறைந்த செலவில் தயாரிக்கப்பட்டது.

சான்றுகள்

வெளி இணைப்புகள் 
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
மென் இன் பிளாக் 2

மென் இன் பிளாக் 2 (Men in Black 2) என்பது 2002 ஆம் ஆண்டு இயக்குநர் பாரி சோனென்ஃபெல்டு இயக்கத்தில் வெளியான அமெரிக்க நாட்டு அறிவியல் புனைவு அதிரடி நகைச்சுவைத் திரைப்படம் ஆகும். இது 1997 ஆம் ஆண்டு வெளியான மென் இன் பிளாக் திரைப்படத்தின் தொடர்ச்சியாகவும், இதே பெயரில் வெளியான மார்வெல் வரைகதையை அடிப்படையாக கொண்டு கொலம்பியா பிக்சர்ஸ் உடன் இணைந்து ஆம்ப்ளின் என்டர்டெயின்மென்ட்டு மற்றும் பார்க்சு/மெக்டொனால்ட் புரொடக்சன்சு போன்ற நிறுவனங்கள் தயாரிக்க சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.

வால்டர் எஃப். பார்க்சு மற்றும் லாரி மெக்டொனால்டு ஆகியோர் தயாரிக்கும் இந்த திரைப்படத்தில் டொமி லீ ஜோன்சு, வில் சிமித், லாரா ஃபிளின் பாயில், 
ஜானி நாக்ஸ்வில்லே, ரொசாரியோ டாசன், டோனி சல்ஹூப் மற்றும் ரிப் டோன் ஆகியோர் நடித்துள்ளார்கள்.

ஏஜென்ட் ஜே மென் இன் பிளாக் நிறுவனத்தில் ஏஜென்ட் கேவைக் கண்டுபிடித்து மீண்டும் நிறுவனத்தில் சேர்ப்பதற்கான முயற்சியை மையமாகக் கொண்டு கதை அமைக்கப்பட்டுள்ளது. ஏனெனில் பூமியில் பாதுகாப்புக்கான சமீபத்திய அச்சுறுத்தலை எவ்வாறு சமாளிப்பது என்பது ஏஜென்ட் கே க்கு மட்டுமே தெரியும் என்பதாகும்.

மென் இன் பிளாக் 2 படம்  ஜூலை 3, 2002 அன்று கொலம்பியா பிக்சர்ஸ் மூலம் உலகம் முழுவதும் வெளியாகி, விமர்சகர்களிடமிருந்து கலவையான விமர்சனங்களைப் பெற்று உலகளவில் $441.8 மில்லியனுக்கு அதிகமாக வசூலித்தது. இந்தத் திரைப்படத்தைத் தொடர்ந்து 2012 இல் மென் இன் பிளாக் 3 மற்றும் 2019 இல் மென் இன் பிளாக்: இன்டர்நேஷனல் ஆகியவை வெளியானது.

மேற்கோள்கள்

வெளியிணைப்புகள்
 

2002 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க கற்பனை திரைப்படங்கள்
அமெரிக்க நகைச்சுவை திரைப்படங்கள்
அமெரிக்க நண்பர்கள் பற்றிய திரைப்படங்கள்
கொலம்பியா பிக்சர்ஸ் திரைப்படங்கள்
வரைகதை அடிப்படையிலான அமெரிக்கத் திரைப்படங்கள்
இல்கல் புடவை

இல்கல் புடவை (Ilkal sari) என்பது ஒரு பாரம்பரிய புடவை வகையாகும். இது இந்தியாவில் பொதுவான பெண்களின் உடையாக விளங்குகிறது. இல்கல் புடவை இந்தியாவின் கர்நாடகா மாநிலத்தின் பாகல்கோட் மாவட்டத்திலுள்ள இல்கல் நகரத்திலிருந்து அதன் பெயரைப் பெற்றது. இல்கல் புடவை பருத்தியிலான பாவு, ஓரத்திற்கும், புடவையின் பல்லு பகுதிக்கும் செயற்கைப் பட்டு ஆகியவற்றைப் பயன்படுத்தி நெய்யப்படுகின்றன. சில சமயங்களில் செயற்கைப் பட்டுக்குப் பதிலாக தூயப் பட்டும் பயன்படுத்தப்படுகிறது. இல்கல் புடவைக்கு புவியியல் சார்ந்த குறியீடு வழங்கப்பட்டுள்ளது. அதன் GI குறிச்சொல் எண் 76  ஆகும்

வரலாறு 
இல்கல் நகரம் ஒரு பண்டைய நெசவு மையமாக இருந்துள்ளது. இங்கு கி.பி 8 ஆம் நூற்றாண்டிலேயே நெசவு தொடங்கியுள்ளது. இந்த புடவைகளின் வளர்ச்சிக்கு பெல்லாரி நகரமும் அதைச் சுற்றியுள்ள உள்ளூர் தலைவர்கள் வழங்கிய ஆதரவே காரணம். மேலும், உள்ளூரிலேயே மூலப்பொருட்கள் கிடைப்பதும் இந்தப் புடவையின் வளர்ச்சிக்கு உதவியது. இல்கல் நகரில் சுமார் 20000 பேர் புடவை நெசவுத் தொழிலில் ஈடுபட்டுள்ளனர்.

உற்பத்தி 
இல்கல் புடவைகளை நெசவு செய்வது பெரும்பாலும் உள்ளரங்குகளிலேயே நடைபெறும் ஒரு செயலாகும். இது அடிப்படையில் பெண் உறுப்பினர்கள் பங்கேற்பதை உள்ளடக்கிய ஒரு வீட்டு நிறுவனமாகும். கைத்தறியின் உதவியுடன் ஒரு புடவை நெய்ய சுமார் 7 நாட்கள் ஆகும். விசைத்தறியின் உதவியாலும் நெசவு செய்யப்படுகிறது.

இவற்றையும் காண்க 
 பீதர் கலன்
 பைதாகி மிளகாய்
 நாவல்குந்த் கம்பளம்

சான்றுகள் 

புடவைகள்
கர்நாடகப் பண்பாடு
கர்நாடக பொருளாதாரம்
இந்திய புவிசார் குறியீடுகள்
நாவல்குந்த் கம்பளம்

நாவல்குந்த் கம்பளம் (Navalgund durrie) நாவல்குந்த் துரிகலு எனவும் அறியப்படும் இது இந்தியாவில் இந்திய புவிசார் குறியீடுகள் பட்டியலில் குறியிடப்பட்ட பறவைகள் மற்றும் விலங்கு வடிவமைப்புகளுடன் நெய்யப்படும் ஓர் கம்பளமாகும். இது பெரும்பாலும் இந்தியாவின்  கர்நாடகாவின் தார்வாட் மாவட்டத்தில் வடிவமைப்பக்கப்படுகிறது. 

வர்த்தகம் தொடர்பான அறிவுசார் சொத்துரிமைகள் ஒப்பந்தத்தின் புவியியல் குறிப்பின் கீழ் பாதுகாப்பிற்காக இந்தக் கம்பளங்கள் பதிவு செய்யப்பட்டுள்ளது. 2011 இல், இது இந்திய புவிசார் குறியீடுகள் பட்டியல் சட்டம் 1999ன் கீழ் "நாவல்குந்த் கம்பளங்கள்" என்று பட்டியலிடப்பட்டது.

அமைவிடம் 
கையால் செய்யப்பட்ட நாவல்குந்த் கம்பளங்கள் தயாரிக்கப்படும் நாவல்குந்த் நகரம்  என்றபுவியியல் ஒருங்கிணைப்புகளுக்குள் அமைந்துள்ளது.

வரலாறு 
கன்னட மொழியில் "ஜும்கானா" குல்லு என்றும் அழைக்கப்படும் நாவல்குந்த் துரிகலு, ஆரம்பத்தில் அலி ஆதில் ஷாவின் ஆட்சியின் போது ஜம்கான் குல்லியில் வசித்து வந்த பிஜாப்பூரின் நெசவாளர்களின் குழுவால் செய்யப்பட்டது. ஆதில் ஷாக்களுக்கும் விஜயநகரப் பேரரசுக்கும் இடையிலான போரின் விளைவாக, ஜம்கான் நெசவாளர்கள் தங்கள் வணிகத்தைத் தொடர பாதுகாப்பான இடத்தைத் தேடினர், எனவே நாவல்குந்திற்கு குடிபெயர்ந்தனர். ஆரம்பத்தில் முத்து வியாபாரம் செய்து வ்ந்த இவர்கள், பின்னர் நகரத்தில் குடியேறி, தறிகளை நிறுவி துரிகல்லுவை நெய்தனர்.

இவ்வகை கம்பளங்கள் சமூகத்தைச் சேர்ந்த பெண்களால் வீட்டில் விசைத்தறிகளை இயக்கி  பிரத்தியேகமாக தயாரிக்கின்றனர். ஒரு காலத்தில், இந்த கைவினைப்பொருளில் 75 பெண்கள் பணிபுரிந்தனர். ஆனால் வசதிகள் மற்றும் மோசமான வருமானம் காரணமாக, இப்போது சுமார் 35 பெண்கள் மட்டுமே இதனை நெசவு செய்கிறார்கள். சேக் சயீத் சமூகத்தின் பாரம்பரிய முஸ்லிம் பெண்கள் தங்கள் வீடுகளுக்குள் அடைத்து வைக்கப்பட்டனர். எனவே இந்த கைவினை அவர்களின் தனிப்பட்ட கலாச்சாரத்திற்கும், வாழ்க்கைக்கும் ஒரு ஆதரவாக இருந்தது. இந்த வகை கம்பளங்கள் வேறு எந்த இடத்திலும் செய்யப்படுவதில்லை. கைவினைஞர்கள் இதனை நெசவு செய்யும் தங்கள் கலையைப் பற்றி மிகவும் ரகசியமாக வைத்திருக்கிறார்கள். மேலும் இந்த திறன் அவர்களின் மருமகள்களுக்கு மட்டுமே கற்பிக்கப்படுகிறது (திருமணத்திற்குப் பிறகு அவர்கள் வேறு குடும்பத்திற்குச் செல்வதால் அவர்களின் மகள்களுக்கு கற்பிக்கப்படுவதில்லை).

உற்பத்தி விவரங்கள் 
நாவல்குந்த் கம்பளங்களை உற்பத்தி செய்யும் பல தலைமுறைகளின் பாரம்பரியத்துடன், அவற்றின் விவரக்குறிப்புகளும், உற்பத்தி செயல்முறைகளும் நன்கு ஆவணப்படுத்தப்பட்டுள்ளன.

இவற்றையும் பார்க்கவும் 

 பீதர் கலன்
 இல்கல் புடவை

சான்றுகள் 

உசாத்துணை

பீதர் மாவட்டம்
கர்நாடக பொருளாதாரம்
கர்நாடகப் பண்பாடு
இந்திய புவிசார் குறியீடுகள்
மனு வி. தேவதேவன்

மனு வி. தேவதேவன் (Manu V. Devadevan )  இந்தியாவைச் சேர்ந்த ஓர் வரலாற்றாசிரியர் ஆவார். 1947 ஆம் ஆண்டு இவர் பிறந்தார். நவீனத்துவத்திற்கு முந்தைய தென்னிந்தியாவில் தனது படைப்புகளுக்காக தேவதேவன் நன்கு அறியப்பட்டார். பல இந்திய மொழிகளில் நிபுணத்துவம் பெற்றவராக இருந்தார். தற்போது இவர் இமாச்சலப் பிரதேசத்தின் மண்டியிலுள்ள இந்திய தொழில்நுட்ப நிறுவனத்தில்  மனிதநேயம் மற்றும் சமூக அறிவியல் பள்ளியில் பணிபுரிகிறார்.  கன்னடத்தில் இரண்டு கவிதைத் தொகுப்புகளை வெளியிட்டுள்ள இவர் <ref name=":1">ஒரு மொழிபெயர்ப்பாளராகவும் இயங்குகிறார்.

நவீனத்திற்கு முந்தைய தென்னிந்தியாவின் மிகவும் அசல் மற்றும் பரந்த அளவிலான பணிகளுக்காக இப்பரிசு  வழங்கப்பட்டது. பல மொழிகளில் உள்ள ஆதாரங்களைப் பற்றிய இவரது ஆழ்ந்த அறிவின் அடிப்படையில்,  இந்தியாவின் கலாச்சார வரலாற்றைப் பற்றிய ஆய்வுக்கு ஒரு சக்திவாய்ந்த மற்றும் புத்துணர்ச்சியூட்டும் புதிய அணுகுமுறையை இவரது புத்தகம் வழங்குகிறது.
 
கேரளாவைச் சேர்ந்த மனு தேவதேவன், கர்நாடக மாநிலம் பெங்களூரில் வளர்ந்து படித்தார். சவகர்லால் நேரு பல்கலைக்கழகத்தில் முதுகலை பட்டப்படிப்பை முடித்தார். மங்களூர் பல்கலைக்கழகத்தில் இந்திய வரலாற்று ஆய்வாளர் கேசவன் வேலுதாட்டின் மேற்பார்வையில் முனைவர் பட்ட ஆராய்ச்சியை முடித்தார்.  மனிதநேயத்திற்கான இன்ஃபோசிசு பரிசு 2019 ஆம் ஆண்டு மனு தேவதேவனுக்கு வழங்கப்பட்டது.

வெளியீடுகள் 
இந்து மதத்திற்கு முந்தைய வரலாறு (2016)
கிளியோவின் வழித்தோன்றல்கள்: கேசவன் வேலுதாட்டிற்கு மரியாதையளிக்கும் கட்டுரைகள் (2018, ஆசிரியர்)
இந்தியாவின் ஆரம்ப இடைக்கால தோற்றங்கள்' (2020)

மேற்கோள்கள் 

வாழும் நபர்கள்
1977 பிறப்புகள்
இந்திய வரலாற்றாளர்கள்
கேரள நபர்கள்
ஆசிய வரலாற்றாளர்கள்
உருசா

உருசா (Rusa) என்பது தெற்காசியாவைச் சேர்ந்த மான் பேரினமாகும். இவை பாரம்பரியமாக செர்வஸ் பேரினத்தில் சேர்க்கப்பட்டிருந்தன. மேலும் மரபணு சான்றின்படி இதனை செர்வஸ் பேரினமாகக் கருதுவதைக் காட்டிலும், தனிப் பேரினமாகக் கருதுவது பொருத்தமற்றதாக இருக்கலாம் என்று கூறுகிறது.

உருசா பேரினத்தின் கீழ் உள்ள நான்கு சிற்றினங்களில் மூன்று பிலிப்பீன்சு மற்றும் இந்தோனேசியாவில் ஒப்பீட்டளவில் சிறிய அளவில் பரவிக் காணப்படுகின்றன. ஆனால் கடமான் கிழக்கு இந்தியா தொடங்கி வடக்கே சீனா மற்றும் தெற்கே சுந்தா பெருந் தீவுகள் வரை பரவலாகக் காணப்படுகின்றன. வசிப்பிட இழப்பு மற்றும் இவற்றின் வாழிடங்களில் வேட்டையாடுதல் காரணமாக அச்சுறுத்தலுக்கு உள்ளாகியுள்ளன. ஆனால் மூன்று சிற்றினங்கள் வேறு பல இடங்களில் அறிமுகப்படுத்தப்பட்ட இனங்களாக உள்ளன.

சிற்றினங்கள்

மேற்கோள்கள் 

பாலூட்டிகள்
கடமான்
ஒரண்டை

ஒரண்டை (Acanthurus leucosternon) என்பது ஒரு கடல் வெப்பமண்டல மீன் ஆகும், இது முள்வால் வகையி குடும்பத்தைச் சேர்ந்த அகந்தூரிடே ஆகும்.

விளக்கம் 
இந்த மீன் சராசரியாக 23  செமீ (9 அங்குலம்) நீளம் வரை எட்டும்.  தட்டையான இந்த மீனின் உடல் நீள்வட்ட வடிவத்தைக் கொண்டுள்ளது. மற்ற முள்வால் வகையி மீன்களைப் போலவே, ஒரண்டை  அதன் முன் துடுப்பால்  நீந்துகிறது. இதன் வால்  துடுப்பு  பிறை வடிவத்தில் உள்ளது. இந்த மீனுக்கு இந்த குடும்பத்தின் பிற மீன்களைப் போல  "கூரிய கத்தி போன்ற முள்" உள்ளன. இந்த முள் வால் துடுப்பின் அடியில் இரு பக்கங்களிலும் உள்ளன. இதன் வாய் சிறியது என்பதால் குறுகிய இடங்களில் உள்ள உணவை எடுக்க முடியும். இதற்கு கத்திரி போன்ற சிறிய கூர்மையான பற்கள் உள்ளது. இதன் இரு பக்க உடல் பகுதி நீல நிறத்தில் இருக்கும்.  இதன் முதுகு துடுப்பு மற்றும் வால் துடுப்பின் அடிப்பகுதி மஞ்சள் நிறத்தில் இருக்கும். தலை கருப்பு நிறத்திலும், வாய், தொண்டைப் பகுதி, குத மற்றும் இடுப்பு துடுப்புகள் வெண்மையானவையாக இருக்கும். மார்புத் துடுப்புகள் மஞ்சள் நிற பிரதிபலிப்புகளுடன் காணப்படும். மீன் ஆரோக்கியமாக இருக்கிறதா இல்லையா என்பதை அதன் நீல நிறத்தின் தீவிரம் காட்டுகிறது.  மீன் முதிர்ச்சியடையும் போது நிற மாற்றங்களுக்கு உள்ளாகாது.

பரவலும், வாழ்விடமும் 
இந்தியப் பெருங்கடலின் வெப்பமண்டல கடல் நீரில் ஒரண்டை காணப்படுகிறது. இந்த இனமானது பவளப் பாறைகள் தொடர்புடைய ஆழமற்ற மற்றும் தெளிவான கடல் நீரில் காணப்படுகின்றன. இது தட்டையான மேல் பாறைகள் மற்றும் கடல்சார் சரிவுகளில் உள்ள பகுதிகளை விரும்புகிறது.

நடத்தை 
முள்வால் வகையி குடும்பத்தின் பெருமாலான மீன்களைப் போல ஒரண்டை மீனானது தாவர உண்ணி ஆகும். இவை பெரும்பாலும் கடற் பாசிகளை உண்கின்றன. ஒரண்டை ஒரு பகலாடி ஆகும். இது மற்ற முள்வால் வகையி மீன்களுடன் கூட்டமாக திரியும். உணவு ஏராளமாக இருக்கும் சந்தர்ப்பங்களில், இது கூட்டடமாக  உணவு உண்ணும், ஆனால் பற்றாக்குறை சந்தர்ப்பங்களில், இது உணவுக்காக தனித்தனியாக போட்டியிடும். இது தன் கத்தி போன்ற முட்களை ஆயுதமாகப் பயன்படுத்தக்கூடியது.

பொருளாதார மதிப்பு 

இவை நீர்வாழ் உயிரினங்கள் காட்சிச்சாலை தொழிலைத் தவிர வேறு எதற்கும் அரிதாகவே பிடிக்கப்படுகிறது. இது பொதுவாக வளர்ப்பதற்காக விற்கப்படும் மீன் ஆகும். இதை பராமரிப்பது சற்று கடினம்.  இவை இரவில் பவளப்பாறை குகைகளில் தஞ்சமடைகின்றன. இவை  அகாந்தூரசு இனத்தில் உள்ள சில வகை மீன்களைத் தவிர பெரும்பாலான மீன் இனங்களுடன் இணக்கமாக உள்ளன.

குறிப்புகள் 

மீன்கள்
அனிதா ஆனந்த்

அனிதா ஆனந்த் (Anitha Anand)  கனேடிய வழக்கறிஞர் மற்றும் அரசியல்வாதி ஆவார். இவர் 2021 முதல் தேசிய பாதுகாப்பு அமைச்சராக பணியாற்றினார். இவர் லிபரல் கட்சியின் உறுப்பினராக அமர்ந்து, 2019 ஃபெடரல் தேர்தலில் இருந்து ஹவுஸ் ஆஃப் காமன்ஸில் ஓக்வில்லின் சவாரியைப் பிரதிநிதித்துவப்படுத்தினார். இவர் 2019 முதல் 2021 வரை பொது சேவைகள் மற்றும் கொள்முதல் அமைச்சராக பணியாற்றினார். இவர் கனடாவில் மத்திய அமைச்சராக பதவியேற்கும் முதல் இந்து கனேடியர் ஆவார்.

இவரது அரசியல் வாழ்க்கைக்கு முன்பு, ஆனந்த் டொராண்டோ பல்கலைக்கழக சட்ட பீடத்தில் பேராசிரியராக இருந்தார், கார்ப்பரேட் ஆளுகை மற்றும் மூலதனச் சந்தைகளை ஒழுங்குபடுத்துவதில் நிபுணத்துவம் பெற்றவர். இவர் முன்பு பீடத்தில் முதலீட்டாளர் பாதுகாப்பு மற்றும் பெருநிறுவன ஆளுகைக்கான ஜே.ஆர் கிம்பர் தலைவராக இருந்தார். இவர் சட்ட நிறுவனமான டோரிஸ் எல்எல்பியில் அறிஞராகவும் இருந்தார். அக்டோபர் 2019 நிலவரப்படி, ஆனந்த் தேர்ந்தெடுக்கப்பட்ட அதிகாரியாக இருந்த காலம் ,

குறிப்புகள்

வெளி இணைப்புகள் 

1967 பிறப்புகள்
வாழும் நபர்கள்
கனேடியத் தமிழ் அரசியல்வாதிகள்
புலம்பெயர் தமிழர்
தி நியூஸ் மினிட்

தி நியூஸ் மினிட் (ஆங்கில மொழி : The News Minute) என்பது கர்நாடகாவின் பெங்களூரை தலைமையகமாக கொண்ட ஒரு இந்திய இணைய செய்தி தளமாகும். இது தன்யா ராஜேந்திரன், சித்ரா சுப்ரமணியம் மற்றும் விக்னேஷ் வேலூர் ஆகியோரால் 2014 இல் நிறுவப்பட்டது. கர்நாடகா தவிர, தெலுங்கானா, ஆந்திரா, தமிழ்நாடு மற்றும் கேரளா ஆகிய மாநிலங்களிலும் பணியகங்களைக் கொண்டுள்ளது.

வரலாறு 
2015 டிசம்பரில்  மின்ட் நிறுவனத்தின் சாதனா சதுர்வேதுலாவுடனான நேர்காணலில் நிறுவனர் விக்னேஷ் வேலூர் அவர்கள், தி நியூஸ் மினிட் தற்போது 12 பேரை பணியமர்த்தியுள்ளது என்று குறிப்பிட்டுள்ளார். ராகவ் பாலின் நிறுவனத்திடம் இருந்து ஒரு வெளியிடப்படாத தொகையை நிதியுதவியாக தி நியூஸ் மினிட் பெற்றுள்ளது. 2019இல் மேலும் ஒரு வெளியிடப்படாத தொகையை பெற்றது. நிருபர்கள் மற்றும் ஆசிரியர்களை பணியமர்த்தவும், நிறுவனத்தை விரிவுபடுத்தவும் அந்த நிதியைப் பயன்படுத்த திட்டமிடப்பட்டுள்ளது. "நாங்கள் வெளியிடும் உள்ளடக்கத்தில் பார்வையாளர்களை அதிக ஈடுபாட்டுடன் வைத்திருக்க, பயனர் இடைமுகத்தை (UI) செழுமைப்படுத்துவதை  தி நியூஸ் மினிட் நோக்கமாகக் கொண்டுள்ளது" என்று விக்னேஷ் கூறினார்.

குறிப்பிடத்தக்கவர்கள் 

 சித்ரா சுப்ரமணியம்  தி இந்து நாளிதழின் முன்னாள் ஆசிரியர் , போஃபர்ஸ் ஊழல் தொடர்பான விசாரணைகளுக்காக அறியப்பட்டவர்.  அவர்ரிபப்ளிக்தொலைக்காட்சியின்  எடிட்டோரியல் ஆலோசகராகவும் உள்ளார்.

பெங்களூரில் ஊடகங்கள்
இந்திய செய்தி நிறுவனங்கள்
செய்தி நிறுவனங்கள்
தென்னிந்திய செய்தி நிறுவங்கள்
குரிசில்

குரிசில் அல்லது கோழிமீன் (Acanthurus triostegus) என்பது பேர்சிஃபார்மீசு வரிசையின், முள்வால் வகையி குடும்பத்தைச் சேர்ந்த ஒரு சிறிய முள்வால் வகையி மீன் ஆகும்.  இது பொதுவாக 17 செ.மீ (7 அங்குலம்) நீளம் கொண்டது, ஆனால் சில மீன்கள்  27 செ.மீ. நீளம்வரை எட்டும். அரேபிய தீபகற்பத்தைச் சுற்றியுள்ள கடல்களைத் தவிர, இந்தோ-பசிபிக் பகுதிகளிலும், ஹவாய் தீவுகளிலும் பசிபிக் பகுதியிலும், கிழக்கு பசிபிக் பகுதியில் கலிபோர்னியா வளைகுடாவிலும், ரெவில்லாகிகெடோ தீவுகள், கிளிப்பர்டன் தீவு உட்பட பனாமா வரையிலும் இவை பரவலாக காணப்படுகின்றன. கோகோசு தீவுகள் மற்றும் கலாபகசுத் தீவுகள் மத்தியதரைக் கடல் மற்றும் அட்ரியாடிக் கடல் முழுவதும் காணபடுகின்றன. சில அறிக்கைகள் சூயஸ் கால்வாய் வழியாக இவை நுழைய வாய்ப்புள்ளது என்கின்றன.

விளக்கம் 
குரிசில் மீனானது மஞ்சள் நிற உடலில் வரிக்குதிரை போன்று அடர்த்தியான கருப்பு கோடுகள் கொண்டதாக உள்ளது. இது தட்டையான நீள்வட்ட வடிவ மீனாகும். இதன் அதிகபட்ச நீளம் சுமார்  ஆகும். இதன் தலை சிறியது, கூர்மையான முகவாய் மற்றும் அடர்த்தியான உதடுகளுடன் கொண்ட வாயைக் கொண்டது. இதன் உடலில் ஆறு கருப்பு கோடுகளைக் கொண்டுள்ளது. அதன் மூலம்  ஒன்பது கொடுகள் கொண்ட வரிக்குதிரை டேங்கிலிருந்து (Acanthurus polyzona ) இது வேறுபடுகிறது.  முதல் கருப்பு பட்டை சாய்ந்து கண் வழியாக செல்கிறது. வால் பகுதி மீது இரண்டு கருப்பு புள்ளிகள் உள்ளன, மேலும் வால் பகுதியில் ஒரு சோடி  கூர்மையான,  உள்ளிழுக்கும் தன்மை கொண்ட  முட்கள் உள்ளன. இந்த முட்களை இவை  தங்களின் தற்காப்புக்கு பயன்படுத்துகின்றன.

பரவலும், வாழ்விடமும் 
குரிசில் மீனாது வெப்பமண்டல இந்தோ-பசிபிக் பகுதியில் காணப்படுகிறது. இது வாழும் எல்லையானது கிழக்கு ஆப்பிரிக்க கடற்கரை மற்றும் மடகாஸ்கரில் இருந்து தென்மேற்கு ஜப்பான், ஆஸ்திரேலியா மற்றும் மத்திய அமெரிக்கா வரை பரவியுள்ளது, இதில் பல பசிபிக் தீவுக் குழுக்கள் அடங்கும். இவை கடற்காயல்கள், விரிகுடாக்கள், முகத்துவாரங்களில் கடினமான அடிப்பகுதிகளில் காணப்படுகின்றன. இதன் குஞ்சுகள் ஆழம் குறைந்த கடல் பகுதிகளிலும்,  பெரிய மீன்கள் சுமார்  ஆழப்பகுதிகளிலும் காணப்படுகின்றது.

குறிப்புகள்

வெளி இணைப்புகள் 
 
 

மீன்கள்
சார்லசு எட்வர்டு ஆடம்சு

சார்லசு எட்வர்டு ஆடம்சு (Charles Edward Adams) நியூசிலாந்து நாட்டைச் சேர்ந்த ஒரு பல்கலைக்கழக விரிவுரையாளர் ஆவார். 1870 ஆம் ஆண்டு அக்டோபர் மாதம் முதல் நாளான்று எட்வர்டு ஆடம்சு நியூசிலாந்து நாட்டிலுள்ள ஒடாகா பகுதியிலுள்ள இலாரன்சு என்ற சிறுநகரத்தில்  பிறந்தார். நில அளவர், வானியலாளர் மற்றும் நில அதிர்வு நிபுணர் என பன்முகங்களுடன் இயங்கினார். இவரது தந்தை, சார்லசு வில்லியம் ஆடம்சு 1862 ஆம் ஆண்டில் தாசுமேனியாவிலிருந்து குடிபெயர்ந்தவர் ஆவார். இவரும் நில அளவராகவும் வானியலாளராகவும் செயல்பட்டுள்ளார்.  கேண்டர்பரி பல்கலைக்கழகத்தில் சார்லசு எட்வர்டு ஆடம்சு கல்வி பயின்றார். இங்கு அறிவியல் மற்றும் கட்டடப் பொறியியல் பாடங்களைப் பயின்றார். பின்னர் லிங்கன் பல்கலைக்கழகத்திலும் வெலிங்டன் நகரிலுள்ள விக்டோரியா பல்கலைக்கழகத்திலும் கல்வி கற்பித்தார். அதன் பின்னர் ஓர் அரசாங்க வானியலாளராக பதவியேற்றார். சார்லசு ஆடம்சு 1945 ஆம் ஆண்டு அக்டோபர் மாதம் 31 அன்று வெலிங்டனில் இறந்தார்

மேற்கோள்கள் 

1870 பிறப்புகள்
1945 இறப்புகள்
நியூசிலாந்து அறிவியலாளர்கள்
கலகொடாத்தா ஞானசார தேரர்

கலகொடாத்தா ஞானசார தேரர் (Galagoda Aththe Gnanasara Thero) () சிங்கள பௌத்த தேசியத்தை வலியுறுத்தும்  பொது பல சேனா எனும்  அமைப்பை 2012-ஆம் ஆண்டில் நிறுவயவரும், அதன் பொதுச் செயலரும் ஆவார். மேலும் இவர்  சிங்கள தேரவாத பௌத்த பிக்கு ஆவார்.

தமிழர்களுக்கும் மற்றும் இஸ்லாமியர்களுக்கும் எதிராக தொடர்ந்தும் கருத்து வெளியிட்டு வரும் கலகொடாத்தே ஞானசார தேரர், ஓர் இனவாத செயற்பாட்டாளர் ஆவார்.
இவர் கடந்த  காலங்களில் இனம் சார்ந்த மோதல்கள் மற்றும் பிரச்னைகளில் முன்னின்று செயல்பட்டவர். 2017-ஆம் ஆண்டில் இவர் காவல்துறையினரின் கடமைகளுக்கு இடையூறு விளைவித்த குற்றச்சாட்டின் கீழ் இவர் கைது செய்யப்பட்டு, பின்னர் பிணையில் விடுவிக்கப்பட்டார். நீதிமன்ற அவமதிப்பு வழக்கில் கைது செய்யப்பட்ட இவர், 23 மே 2019 அன்று இலங்கை அதிபரின் மன்னிப்பால் விடுதலை செய்யப்பட்டார்.

மேற்கோள்கள்

வாழும் நபர்கள்
இலங்கை மக்கள்
சிங்களவர்
சைரசு (தரவுத்தளம்)

சைரசு (Scirus) என்பது 2001-இல் முதன்முதலில் தொடங்கப்பட்ட விரிவான அறிவியல் தேடல் பொறியாகும். இது சைட்சீரெக்சு(CiteSeerX) மற்றும் கூகுள் இசுகாலர் போன்று செயல்பட்டது. சைரசு அறிவியல் தகவல்களில் தனிக் கவனம் செலுத்தியது. சைட்சீரெக்சு போலல்லாமல், சைரசு ஆனது கணினி அறிவியல் மற்றும் தகவல் தொழில்நுட்பத்திற்காக மட்டும் அல்ல மேலும் அனைத்து முடிவுகளிலும் முழு உரை சேர்க்கப்படவில்லை. இது அறிவியல் தேடல் முடிவுகளை இசுகோபசுக்கு அனுப்பியது. இசுகோபசு என்பது உலகளாவிய அறிவியல் ஆராய்ச்சி வெளியீட்டை உள்ளடக்கிய ஆய்வுச்சுருக்கம் மற்றும் மேற்கோள்களை உள்ளடக்கிய தரவுத்தளமாகும். சைரசின் உரிமையினை எல்செவியர் வெளியீட்டு நிறுவனம் கொண்டுள்ளது. 2013-இல், சைரசு முகப்புப் பக்கத்தில், வெளியிட்ட அறிவிப்பின் மூலம் 2014 முதல் இத்தளம் செயலிலிருந்து விலகுவதாகத் தெரிவிக்கப்பட்டது.

சைரசு முகப்புப்பக்கத்தில் காணப்படும் அறிவிப்பின்படி சேவையானது பிப்ரவரி 2014இற்குள் நிறுத்தப்பட்டதாக தெரிகிறது.

மேலும் பார்க்கவும் 

 இசுகோபசு
 எல்செவியர்
 கூகுள் இசுகாலர்
 தாக்க காரணி

மேற்கோள்கள்

வெளி இணைப்புகள் 
 சைரசு முகப்புப்பக்கம்
 Scirus, பீட்டரின் எண்ணிம குறிப்பு ஷெல்ஃப், கேல் குறிப்பு விமர்சனங்கள்

தரவுத்தளங்கள்
கோரூர், ஹாசன்

கோரூர் (Gorur) என்பது தென்னிந்திய மாநிலமான கர்நாடகவின் ஹாசன் மாவட்டத்தில் உள்ள ஒரு சிறிய கிராமமாகும்.

அமைவிடம் 
கோரூர் ஹாசன் மாவட்டத்தில் ஹாசன் வட்டத்தில் உள்ளது. இது ஹாசன்-குசால்நகர் சாலையில் அமைந்துள்ளது.

சுற்றுலா 
கோரூர் அணை தோட்டமும் கோரூர் கோயிலும் ஏராளமான பார்வையாளர்களை ஈர்க்கின்றன. 1979ஆம் ஆண்டு ஹேமாவதி ஆற்றின்குறுக்கே  கோரூருக்கு மேலேயும் யாகச்சி சங்கமத்திலிருந்து கீழ்நோக்கியும் ஒரு அணை கட்டி முடிக்கப்பட்டது. இந்த அணை 58 மீட்டர் உயரமும், 4692 மீட்டர் நீளமும் கொண்டது. மேலும் 8502 ஹெக்டேர் நிலங்கள் பாசன வசதியைப் பெறுகிறது. ஹேமாவதி ஆறு தென்னிந்தியாவில் உள்ள கர்நாடகா மாநிலத்தின் சிக்மகளூர் மாவட்டத்தில் பல்லால ராயண கோட்டை அருகில் சுமார் 1,219 மீட்டர்    உயரத்தில் மேற்கு தொடர்ச்சி மலையில் தொடங்குகிறது. இது ஹாசன் மாவட்டத்தின் வழியாக பாய்கிறது. அங்கு அதன் முக்கிய துணை நதியான யாகச்சி நதியும், பின்னர் மாண்டியா மாவட்டத்தில் கிருஷ்ணராஜசாகர் அருகே காவிரியுடன் இணைகிறது. தோராயமாக 245 கிமீ நீளம் கொண்ட இது சுமார் 5,410 கிமீ² வடிகால் பகுதியைக் கொண்டுள்ளது.

கோரூரைச் சேர்ந்த பிரபலங்கள் 
சீறினிவாச ஐயங்கார் தாயார் இலட்சுமம்மாள் ஆகியோருக்கு பிறந்த கோரூரு என்றும் பிரபலமாக அறியப்பட்ட  கோரூரு ராமசுவாமி ஐயங்கார் (1904-1991), ஓர் கன்னட எழுத்தாளர். இவரது நகைச்சுவைக்கும், நையாண்டிக்கும் நன்கு அறியப்பட்டவர். இவர் இந்திய சுதந்திர இயக்கத்தால் ஈர்க்கப்பட்டு மகாத்மா காந்தியின் தீவிர சீடர் ஆனார். 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றதற்காகவும், 1947ஆம் ஆண்டு பிரிட்டிசு நிர்வாகத்தால் 2 மாதங்கள் சிறையில் அடைக்கப்பட்டார். இவரது மகன் இராமச்சந்திரன் 1947இல் இதே காரணத்திற்காக தியாகி ஆனார். 1947இல் சுதந்திரத்திற்குப் பிறகு, கோரூரு காதி வாரியத் தொழிற்சாலைகளில் பணியாற்றினார். ஹல்லிய சித்திரகலு (1930), நம்ம ஊரின ரசிகரு (1932) ஆகிய புகழ்பெற்ற புத்தகங்களை இவர் தனது வாழ்க்கையின் ஆரம்பத்தில் எழுதத் தொடங்கினார். இவரது "அமெரிக்கடல்லி கோரூரு" 1979, என்பது அமெரிக்காவில் உள்ள ஒரு உண்மையான இந்தியரின் நையாண்டி பயணக் குறிப்பாகும். இது இவருக்கு 1981இல் சாகித்ய அகாதமி விருதைப் பெற்றுத் தந்தது. இவரது சிறுகதையான " பூதய்யன மக அய்யு " (உண்மையான நிகழ்வுகளின் அடிப்படையில்) 1975இல் பிரபல இயக்குநர் எஸ். சித்தலிங்கய்யா அவர்களால் அதே பெயரில் கன்னடத் திரைப்படமாக எடுக்கப்பட்டது. ஹேமாவதி, ஊர்வசி ஆகிய புதினங்களும் திரைப்படங்களாக எடுக்கப்பட்டன. இவரது பயணக் குறிப்பு தொலைக்காட்சி தொடராக வெளிவந்தது. ராசபலா, நம்ம ஊரின ரசிகரு, புட்ட மல்லிகே, ஹேமாவதி , கருடகம்பட தாசய்யா, மெரவணிகே ஆகியவை இவரது பிற படைப்புகள் . இவரது இலக்கியப் பங்களிப்பை அங்கீகரிக்கும் வகையில் 1952ஆம் ஆண்டு கர்நாடக சட்ட மேலவைக்கு பரிந்துரைக்கப்பட்டார். 1971 ஆம் ஆண்டு மைசூர் பல்கலைக்கழகத்தில் கௌரவ முனைவர் பட்டம் பெற்றார். பெங்களூர் இராசாசி நகரில் உள்ள ஒரு சாலைக்கு இவரது பெயரிடப்பட்டது. கோரூரு ராமசுவாமி ஐயங்கார் 1991ஆம் ஆண்டு தனது 87ஆவது வயதில் காலமானார். இவரது பிறந்த நூற்றாண்டு 2005இல் கொண்டாடப்பட்டது  இவரது குழந்தைப் பருவத்தின் நினைவுக் குறிப்புகள், கோரூரு அவர பால்யதா ஆத்மா கதை மரணத்திற்குப் பின் வெளியிடப்பட்டது.

படத்தொகுப்பு

சான்றுகள் 

கருநாடக மாநிலத்திலுள்ள ஊர்களும் நகரங்களும்
ஹாசன் மாவட்டம்
ஒருகோட்டு மீன்

ஒருகோட்டு மீன் அல்லது ஒற்றைக் கொம்பு மீன் (Naso) என்பது  முள்வால் வகையி குடும்பத்தைச் சேர்ந்த ஒரு பேரினமாகும். இந்த வகை மீன்கள் பொதுவாக யூனிகார்ன்ஃபிஷ்கள் (unicornfishes) என்று அழைக்கப்படுகின்றன, ஏனெனில் இதில் சில இன மீன்களுக்கு நெற்றியின் கொம்பு போன்ற ஒரு நீட்சி உள்ளதால் அவ்வாறு அழைக்கப்படுகின்றன. இந்த மீன்களின் வால் துடுப்பு பகுதியில் கூர்மையான இரண்டு முட்கள் உண்டு. இந்த மீன்கள் ஈட்டி கொண்டு மீன்பிடிக்கும் மீனவர்களியே பிரபலமாக உள்ளது. மேலும் இவற்றை முழுவதுமாக சுட்டு சமைக்கலாம். ஒருகோட்டு மீன்கள் பெரும்பாலும் பவளப் பாறைகளை சுற்றியே வாழ்கின்றன. இவை மாலைத்தீவுகளில் பெரும்பாலும் அல்கா மற்றும் ரோஷி (மாவு) ஆகியவற்றை உண்கிறது. இவை மாலத்தீவில் பிரபலமானவை.

இந்த இனமானது இந்தோ பசிபிக் முழுவதும் ஆப்பிரிக்காவிலிருந்து ஹவாய் வரை பரவியுள்ளது.

இனங்கள் 
இந்த பேரினத்தில் தற்போது அங்கீகரிக்கப்பட்ட 20 இனங்கள்:

 Naso annulatus (Quoy & Gaimard, 1825) – whitemargin unicornfish
 Naso brachycentron (Valenciennes, 1835) – humpback unicornfish
 Naso brevirostris (G. Cuvier, 1829) – short-nosed unicornfish, spotted unicornfish
 Naso caeruleacauda J. E. Randall, 1994 – bluetail unicornfish, blue unicorn
 Naso caesius J. E. Randall & Bell, 1992 – gray unicornfish
 Naso elegans (Rüppell, 1829) – elegant unicornfish, orange-spine unicorn
 Naso fageni Morrow, 1954 – horseface unicornfish
 Naso hexacanthus (Bleeker, 1855) – sleek unicornfish, blacktongue unicorn
 Naso lituratus (J. R. Forster, 1801) – orangespine unicornfish
 Naso lopezi Herre, 1927 – elongated unicornfish
 Naso maculatus J. E. Randall & Struhsaker, 1981 – spotted unicornfish
 Naso mcdadei J. W. Johnson, 2002 – squarenose unicornfish
 Naso minor (J. L. B. Smith, 1966) – slender unicorn
 Naso reticulatus J. E. Randall, 2001 – reticulated unicornfish
 Naso tergus H. C. Ho, K. N. Shen & C. W. Chang, 2011
 Naso thynnoides (G. Cuvier, 1829) – oneknife unicornfish
 Naso tonganus (Valenciennes, 1835) – bulbnose unicornfish
 Naso tuberosus Lacépède, 1801 – humpnose unicornfish
 Naso unicornis (Forsskål, 1775) – bluespine unicornfish
 Naso vlamingii (Valenciennes, 1835) – bignose unicornfish

குறிப்புகள் 

மீன் பேரினங்கள்
காட்சா

காட்சா (Ghatsa) என்பது அக்டினோட்டெரிகீயை வகுப்பில் மலை ஓடை அயிரை குடும்பமான பாலிடோரிடேயினை சார்ந்த ஆரத் துடுப்பு மீன் பேரினமாகும். கோமாலோப்பிடிரா பேரினத்தில் சேர்க்கப்பட்டிருந்த சிற்றினங்களைக் கொண்டு உருவாக்கப்பட்டதாகும். இவை இந்தியாவின் மேற்குத் தொடர்ச்சி மலைகளில் காணப்படுகின்றன.

சிற்றினங்கள் 
இந்த பேரினத்தில் தற்போது 5 அங்கீகரிக்கப்பட்ட சிற்றினங்கள் உள்ளன:

 காட்சா மெனோனி ஷாஜி & ஈசா, 1995 
 காட்சா மொண்டானா ஹெர்ரே, 1945 (ஆனைமலை கல் அயிரை) 
காட்சா பிள்ளை இந்திரா & ரேமா தேவி, 1981 (அமைதிப் பள்ளத்தாக்கு அயிரை) 
 காட்சா சாந்தம்பறையன்சிசு அருணாச்சலம், ஜான்சன் & ரேமா தேவி, 2002 (சந்தம்பாறை அயிரை) 
 காட்சா சிலாசி குருப் & இராதாகிருஷ்ணன், 2011

மேற்கோள்கள் 

 

மீன் பேரினங்கள்
அயிரை மீன்
மேற்குத் தொடர்ச்சி மலையின் அக இட விலங்குகள்
ஆனைத்திருக்கை

ஆனைத் திருக்கை (Manta ray) என்பது மொபுலா பேரினத்தைச் சேர்ந்த பெரிய திருக்கை மீன் ஆகும் (முன்னர் இது மண்டா என்ற பேரினத்தில் வகைப்படுத்தப்பட்டு இருந்தது). இந்த திருக்கையில் ஏழு இனங்கள் உள்ளன. அதில் பெரிய இனமான,  மா பிரியோட்ரச ,  அகலம் கொண்டது, சிறிய இனமான, மா. ஆல்ப்பிரடி,  அகலம் வரை இருக்கும். இந்த இரண்டு திருக்கைகளும் முக்கோண வடிவ மார்புத் துடுப்புகள், கொம்பு வடிவ தலைத் துடுப்புகள் மற்றும் பெரிய, முன்னோக்கி நீண்ட வாயைக் கொண்டுள்ளன.  இவற்றின் உடல் விகித்தை ஒப்பிடும்போது உலகின் மிகப்பெரிய மூளையைக் கொண்டுள்ள மீன்கள் இவையாகும்.

ஆனைத் திருக்கைள்  மிதவெப்பமண்டல, அயன அயல் மண்டல, வெப்பமண்டல நீரில் காணப்படுகின்றன. ஆனைதிருக்கையில் உள்ள  மா. பிரியோட்ரசு சிற்றினத் திருக்கையானது தனித்தனியாகவோ அல்லது குழுக்களாகவோ திறந்த பெருங்கடல்களில் வலசை போகின்றன. அதே சமயம் மா. ஆல்ப்ரெடி திருக்கை வகையானது  கடற்கரையோரமாக வசிப்பதாக உள்ளது. இவை கடல்நீரை வாயில் வடிகட்டி அதிலிருந்து உணவை சேகரிக்கின்றன. இதன்வழியாக  இவை அதிக அளவு மிதவை விலங்குகளை உண்கின்றன. இவற்றிற்கான உணவை இவை நீந்தும்போது திறந்த வாயில் சேகரித்து வடிகட்டுகின்றன. இவற்றின் உணவில் பெரும்பாலானவை (73%) மிதவை நுண்ணுயிரி மூலங்களிலிருந்து வந்தவை என்று ஆராய்ச்சி கூறுகிறன்றன. இவற்றின் கர்ப்பம் ஒரு ஆண்டுக்கும் மேலாக நீடிக்கும்  உள்பொரி முட்டைகளை வயிற்றுக்குளேயே பொரித்து பின்னர் குட்டிகளை ஈணுகின்றன. இவை தங்கள் உடலில் உள்ள ஒட்டுண்ணிகளை அகற்றுவதற்காக சுத்தம் செய்யும் மீன்களின் உதவியை நாடுகின்றன. திமிங்கலங்களைப் போலவே, அறியப்படாத காரணங்களுக்காக இவை கடலில் துள்ளித் தாவி குதிக்கின்றன.

பன்னாட்டு இயற்கைப் பாதுகாப்புச் சங்கத்தால் இந்த இரண்டு இனங்களும் அழிவாய்ப்பு இனம் என பட்டியலிடப்பட்டுள்ளன. சுற்றுச்சூழல் மாசுபாடு, மீன்பிடி வலைகளில் சிக்கி இறத்தல், சீன மருத்துவத்தில் பயன்படுத்தப்படும் இவற்றின் செவுள் வாரிகளுக்காக  வேட்டாயாடப்படுதல் ஆகியவை இவற்றை அழியும் நிலைக்கு தள்ளியுள்ளது. இவற்றின் மெதுவான இனப்பெருக்க விகிதம் இந்த அச்சுறுத்தல்களை அதிகப்படுத்துகிறது. வனவிலங்குகளின் புலம்பெயர்ந்த இனங்கள் பற்றிய மாநாட்டின் ஒப்ந்தங்களின் வழியாக இவை பன்னாட்டு கடற்பகுதியில்  பாதுகாக்கப்படுகின்றன. ஆனால் இவை கரையை ஒட்டிய பகுதிகளில் மிகவும் பாதிக்கப்படக்கூடியதாக உள்ளன. இவை கூடும் பகுதிகள் சுற்றுலாப் பயணிகளிடையே பிரபலமாக உள்ளன. ஒரு சில நீரியல் காட்சிசாலைகளில் மட்டுமே இவை வளர்க்க போதுமான வசதிகள் உள்ளன.

குறிப்புகள் 

மீன் பேரினங்கள்
கட்டா

கட்டா அல்லது புள்ளிக்கட்டா (Scomberoides commersonnianus, Talang queenfish, மேலும் giant dart, giant leatherskin, giant queenfish, largemouth queenfish, leatherjacket, leatherskin,, Talang leatherskin ) என்றழைக்கப்படுவது மேற்கு இந்தோ பசிபிக் பகுதியில் காணப்படும் பாரை குடும்பத்தில் உள்ள அக்டினோட்டெரிகீயை மீன் இனமாகும். இது வணிக மற்றும் பொழுதுபோக்கு மீன்பிடித்தலில் முக்கியமான ஒரு பெரிய இனமாகும்.

விளக்கம் 
கட்டா மீனானின் உடலின் இருபக்கங்களிலும் 5-6 பெரிய வெள்ளி நிறப் பொட்டுகள் ஒற்றை வரிசையில் அமைந்திருக்கின்றன. இதன் மூக்கு மிகவும் மழுங்கியதாக இருக்கும். இதன் பெரிய வாயில் மிகவும் கூர்மையான பற்கள் பல வரிசைகளில் அமைந்திருக்கின்றன. குதத் துடுப்பு மற்றும் முதுகு துடுப்பு ஆகியவற்றின் பின்பகுதியில் உள்ள துடுப்பு வரிணையானது  குட்டையாக கம்பி வேலி போன்று நீண்டுள்ளது. வால் துடுப்பு நன்கு பிளவுபட்டு விரிந்துள்ளது. தலை மற்றும் பின்புறம் நீல நிற சாம்பல் நிறத்திலும், உடலின் அடிப்பகுதி வெள்ளி நிறத்திலும் இருக்கும். இது அதிகபட்சமாக  நீளத்திற்கு வளரும் (47 ஆனால் பொதுவாக  நீளத்திலேயே காணபடுகின்றது. மேலும் இதுவரையிலான இதன் அதிகபட்ச எடை  ஆகும்.

பரவல் 
கட்டா மீன்கள் இந்தியப் பெருங்கடல் மற்றும் மேற்கு பசிபிக் பெருங்கடலில் தென்னாப்பிரிக்கா மற்றும் செங்கடல் மற்றும்  பாரசீக வளைகுடா என மேற்கிலும் கிழக்கே இந்தோனேசியா மற்றும் பப்புவா நியூ கினியா வரை நியூ கலிடோனியா வரையிலும், வடக்கில் தெற்கு யப்பான் வரையும், தெற்கில் மேற்கு ஆஸ்திரேலியா மற்றும் நியூ சவுத் வேல்ஸ் வரை பரவியுள்ளது.

வாழ்விடமும், உயிரியலும் 
கட்டா மீன்களில் பெரிய மீன்கள் கடலோர நீரில் காணப்படுகின்றன, மேலும் இவை பவளப்பாறைகள் மற்றும் கடல் தீவுகளை ஒட்டிய பகுதிகளில் காணப்படுகின்றன இவை அவ்வப்போது முகத்துவார நீரில் நுழைகின்றன. இவை பொதுவாக சிறிய மீன் கூட்டங்களில் காணப்படுகிறன்றன. பெரிய மீன்களானது மீன்களையும், தலைக்காலிகள், சிறிய முதுகெலும்பில்லிகள் மற்றும் பிற கடற்பரப்பு உயிர்கள் போன்வற்றை உண்கின்றன. இவ்வின குஞ்சுகள் மற்ற மீன்களின் செதில்கள் மற்றும் மேற்தோலை உணவுக்காக தங்கள் பற்களை பயன்படுத்தி உண்கின்றன.

இவை முதலில் வேகமாக வளரும், ஆனால் பிறகு வளர்ச்சியின் வேகம் குறையும். இவை முதல் ஆண்டில் 25 செ.மீ நீளத்தை எட்டுகின்றன.  மூன்றாம் ஆண்டில் 50 செ. மீ. நீளத்தை எட்டுகின்றன.  பெண் மீன்கள் சுமார் 4-5 வயதில் 63 சென்டிமீட்டர் (25 அங்குலம்) நீளத்தை அடையும் போது பாலியல் முதிர்ச்சி அடைகிறன. ஆத்திரேலியாவில் ஆகத்து முதல் மார்ச் வரை முட்டையிடுதல் காலமாக உள்ளது. பாரசீக வளைகுடாவில் மார்ச் மற்றும் சூன் மாதங்களுக்கு இடையில் முட்டையிடுகின்றன. முதிர்ச்சியடைந்த பெண் மீன்களின் கருவுறுதலுகுப் பிறகு ஒவ்வொரு முட்டையிடும் காலத்திலும் 259,488–2,859,935 முட்டைகள் இடுவதாக மதிப்பிடப்பட்டது.

குறிப்புகள்

வெளி இணைப்புகள் 

 IGFA பதிவுகள் பக்கம்

மீன்கள்
இந்தியத் தேசிய காங்கிரசு (அ)

இந்தியத் தேசிய காங்கிரசு (அ) (Indian National Congress (U)) இந்திரா காந்தி தலைமையிலான இந்தியத் தேசிய காங்கிரசிலிருந்து (இ) பிரிந்த பிரிவாகும். இது ஜூலை 1979-ல் அன்றைய கர்நாடக முதல்வராக இருந்த டி. தேவராஜ் அர்ஸால் உருவாக்கப்பட்டது. இந்திராகாந்தியின் மகன் சஞ்சய் காந்தி மீண்டும் கட்சிக்கு திரும்பியதால் பிளவு ஏற்பட்டு இந்தியத் தேசிய காங்கிரசு (அ) தோன்றியதாக அர்சு விளக்கமளித்தார். உர்ஸ் தன்னுடன் கர்நாடகா, கேரளா, மகாராட்டிரா மற்றும் கோவாவினைச் சார்ந்த மத்திய அமைச்சர்கள் மற்றும் முதலமைச்சர்களான, ஒய். பி. சவாண், தேவ காந்த பருவா, காசு பிரம்மானந்த ரெட்டி, அ. கு ஆன்டனி, சரத் பவார், சரத் சந்திர சின்ஹா, பிரியரஞ்சன் தாசு முன்சி மற்றும் கே. பி. உன்னிகிருஷ்ணன் உட்படப் பல சட்டமன்ற உறுப்பினர்களையும் இணைத்துக்கொண்டார் .

பின்னர் தேவராஜ் அர்ஸ் ஜனதா கட்சியில் இணைந்தார். யஷ்வந்த்ராவ் சவான், பிரமானந்த ரெட்டி மற்றும் சிதம்பரம் சுப்பிரமணியம் ஆகியோர் இந்தியத் தேசிய காங்கிரசில் இணைந்தனர். அ. கு. அண்டனி காங்கிரசிலிருந்து பிரிந்து கேரளா காங்கிரசை உருவாக்கினார். 1981 அக்டோபரில் கட்சித் தலைவராக சரத் பவார் பொறுப்பேற்றபோது, கட்சியின் பெயர் இந்தியத் காங்கிரசு (சோசலிஸ்ட்) என மாற்றப்பட்டது.

தலைவர்கள் 

 தேவராஜ் அர்ஸ்
 யஷ்வந்த்ராவ் சவான்
 ஜெகசீவன்ராம்
 காசு பிரம்மானந்த ரெட்டி
 தேவ காந்த பருவா
 வசந்ததாதா பாட்டீல்
 சரத் பவார்
 சுவரண் சிங்
 சி. சுப்ரமணியம்
 சித்தார்த்த சங்கர் ராய்
 மௌலவி பக்ரி ஆலம்
 சரத் சந்திர சின்கா
 வயலார் ரவி
 கரண் சிங்
 பிரியரஞ்சன் தாஸ் முன்சி
 அம்பிகா சோனி
 உம்மன் சாண்டி
 பிசி சாக்கோ
 கே. பி. உன்னிகிருஷ்ணன்
 பி. ஜே. குரியன்
 ஏ. சி. சண்முகதாசு
 கே. சி. பாண்ட்
 பசூல் அர் ரகுமான்

மேற்கோள்கள் 

1978இல் நிறுவப்பட்ட அரசியல் கட்சிகள்
இந்தியாவில் செயல்படாத அரசியல் கட்சிகள்
பீனைல்கார்பைலமீன் குளோரைடு

பீனைல்கார்பைலமீன் குளோரைடு (Phenylcarbylamine chloride) C7H5Cl2N என்ற மூலக்கூற்று வாய்ப்பாட்டால் விவரிக்கப்படுகிறது.  இது இரசாயனப் போர் முகவராகப் பயன்படுத்தப்பட்ட ஒரு இரசாயன கலவை ஆகும். வெங்காயம் போன்ற வாசனை கொண்ட  எண்ணெய் தன்மை கொண்டதாக இத் திரவம் உள்ளது. ஐசோசயனைடு இரு குளோரைடு என்ற சேர்மமாக  வகைப்படுத்தப்படுகிறது. கண்ணீர் வரவழைக்கும் பண்பையும்  நுரையீரலில் எரிச்சலையும்  தரக்கூடிய சேர்மமாகவும் பண்புகள் கொண்டுள்ளது.

தயாரிப்பு 
பீனைல் ஐசோதயோசயனேட்டை குளோரினேற்றம் செய்வதன் மூலம் பீனைல்கார்பைலமீன் குளோரைடு தயாரிக்கப்படுகிறது

மேற்கோள்கள் 

கரிமகுளோரைடுகள்
பீனைல் சேர்மங்கள்
கரிமச் சேர்மங்கள்
கண்ணீர் வரவழைக்கும் முகவர்கள்
நுரையீரல் முகவர்கள்
பிரதான் மந்திரி சுரக்சா பீமா யோஜனா

பிரதான் மந்திரி சுரக்ஷா பீமா யோஜனா (Pradhan Mantri Suraksha Bima Yojana) என்பது பிரதம மந்திரியின் பாதுகாப்புக் காப்பீட்டுத் திட்டமான இந்திய அரசு-ஆதரவு விபத்துக் காப்பீட்டுத் திட்டமாகும். பிப்ரவரி 2015 இல் மறைந்த நிதியமைச்சர் அருண் ஜெட்லியால், 2015 அரசு வருடாந்திர வரவு செலவுத் அறிக்கை உரையில் இது முதலில் அறிவிக்கப்பட்டது.  இது பிரதமர் நரேந்திர மோதியால் மே 8 அன்று கொல்கத்தாவில் முறைப்படி தொடங்கப்பட்டது.

மேலும் பார்க்க
 ஜன் தன் திட்டம்
 பிரதான் மந்திரி ஜீவன் ஜோதி பீமா யோஜனா
 அடல் ஓய்வூதியத் திட்டம்
 பிரதம மந்திரி முத்ரா திட்டம்

மேற்கோள்கள்

இந்தியாவில் சமூகப் பாதுகாப்பு
இந்திய அரசுத் திட்டங்கள்
மோதி ஆட்சியின் திட்டங்கள்
கடல் விரால்

கடல் விரால், கடச்சீலா, கடவுளா, வெறா  (Rachycentron canadum) என அழைக்கப்படுவது காரங்கிஃபார்ம் கடல் மீன் இனமாகும், இது ராச்சிசென்ட்ரான் பேரினத்தின் ஒரே பிரதிநிதி மற்றும் ராச்சிசென்ட்ரிடே குடும்பத்தைச் சேர்ந்த மீனாகும்.

விளக்கம் 
கடல் விரால்கள் அதிகபட்சமாக 2 மீ (78 அங்குலம்) நீளமும்,  78 கிலோ (172 lb) எடை வரை எட்டும். இந்த மீன்கள் நீண்ட உருளை வடிவ உடலையும், தட்டையான தலையையும் கொண்டுள்ளன. இதன் கண்கள் சிறியதாகவும், கீழ் தாடையானது மேல் தாடையை விட சற்று முன் நோக்கி நீண்டதாகவும் இருக்கும். இந்த மீனின் உடலில் சிறிய மென்மையான செதில்கள் இருக்கும். இதன் உடலின், பக்கவாட்டில் இரண்டு கரும் பழுப்பு நிற பட்டைகள் வால்வரை செல்கின்றன. இவற்றின் வயிறு வெள்ளை நிறத்தில் இருக்கும்.

இவற்றின் பெரிய மார்புத் துடுப்புகள் பொதுவாக கிடைமட்டமாக கொண்டு செல்கின்றன. இது ஒருவேளை இந்த மீன் சுறாவை ஒத்த உருவத்தை அடைய உதவுகிறது. முதல் முதுகுத் துடுப்பில் ஆறு முதல் ஒன்பது  குறுகிய, தடிமனான, கூர்மையான முட்கள் உள்ளன. இதன் வால் கவை போல பிளந்து இருக்கும் இது பொதுவாக அடர் பழுப்பு நிறத்தில் இருக்கும். இந்த மீனுக்கு காற்றுப் பை கிடையாது . இவற்றின் குட்டிகளுக்கு  கருப்பு மற்றும் வெள்ளை நிறங்களுடன் காணப்படும். மேலும் வால் வட்டமாக இருக்கும். ராட் மற்றும் ரீலில் பிடிக்கப்பட்ட கடல் விரால் ஆஸ்திரேலியாவின் ஷார்க் பேவிலிருந்து கொண்டுவரப்பட்டது. அதன் எடை  60 கிலோ (135 lb) எடையாக இருந்தது.

ஒத்த இனங்கள் 
கடல்விரால் இதன் நெருங்கிய உறவு இனமான எக்கெனீடீ குடும்பத்தின் ரெமோராஸ் என்ற உருவுமீனை ஒத்திருக்கிறது. இந்த ரெமோராவின் முதுகில் உள்ளது போன்ற இதற்கு ஒட்டுறுப்பு இல்லை. மற்றும் தடிமனான உடலைக் கொண்டுள்ளது.

பரவலும், வாழ்விடமும் 
இவை ஆண்டில் முட்டையிட ஒன்றாக கூடும் காலங்களைத் தவிர பொதுவாக தனித்தே இருக்கும். மேலும் இவை சில சமயங்களில் பவளப் பாறைகள், மூழ்கிய சிதைவுகள், துறைமுகங்கள், மிதவைகள் மற்றும் பிற கட்டமைப்புகளில் திரள்கின்றன. இது கடல் வாழ் உயிரி, என்றாலும் இவை இரையைத் தேடி முகத்துவாரங்கள் மற்றும் சதுப்பு நிலங்களுக்குள் நுழையலாம்.

இவை மேற்கு மற்றும் கிழக்கு அத்திலாந்திக்குப் பெருங்கடலின் வெப்பமண்டலத்திலிருந்து வெப்பமண்டல நீரில், கரிபியன் முழுவதும், மற்றும் இந்தியப் பெருங்கடலில் இந்தியா, ஆஸ்திரேலியா மற்றும் 'ப்பானின் பசிபிக் கடற்கரைக்கு அப்பாலும் காணப்படுகிறது. இது 1.6 முதல் 32.2 டிகிரி செல்சியஸ் வரையிலான  வெப்பநிலையைத் தாங்கும் மிகுவெப்ப தாங்கி  ஆகும். மேலும் இது பரந்த உப்புநிலை மாற்றத்திற்கிசைவாக  உவர்ப்புத் தன்மை 44.5 க்கு 5.0 PPT இல்லும் வாழும்.

குறிப்புகள் 

மீன்கள்
என். பெருமாள்

நா. பெருமாள் (N. Perumal)(பிறப்பு 1942) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1977 மற்றும் 1980 ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் வரகூர் தொகுதியிலிருந்துஅனைத்திந்திய அண்ணா திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

 
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
மாலிக் ரிகான் தர்கா, சிரா

மாலிக் ரிகன் தர்கா (Malik Rihan Dargah) மாலிக் ரிகான் கல்லறை என்றும் அழைக்கப்படும் இது இந்தியாவின் கர்நாடகாவில் உள்ள சிராவில் உள்ள ஒரு கல்லறை ஆகும். இதில் 17ஆம் நூற்றாண்டில் சிரா மாகாணத்தின் ஆளுநராக இருந்த மாலிக் ரிகானின் கல்லறை உள்ளது. இது ஒரு சதுரத் திட்டத்தைக் கொண்டுள்ளது. மேலும் தக்காணக் கட்டிடக்கலையில் இந்தோ சரசனிக் பாணியை விளக்குகிறது.

அமைவிடம் 
இந்த கல்லறை இந்தியாவின் கர்நாடக மாநிலத்தில் தும்கூர் மாவட்டத்திலுள்ள சிரா நகரில் அமைந்துள்ளது. இது தேசிய நெடுஞ்சாலையிலுள்ள (NH-48) (பெங்களூரிலிருந்து புனே வரை) ஒரு நகராட்சி நகரமாகும். மேலும் இது பெங்களூரிலிருந்து 123 கிலோமீட்டர்கள் (76 மைல்) தொலைவில் உள்ளது.

வரலாறு 
ஔரங்கசீப் பீஜப்பூர் சுல்தான்களை பதவி நீக்கம் செய்து முகலாய சாம்ராஜ்யத்தை விரிவுபடுத்துவதற்கு முன்பு சிரா 1638 முதல் 1687 வரை பீஜப்பூர் சுல்தான்களின் கட்டுப்பாட்டின் கீழ் பிராந்தியத்தின் கிழக்கு விளிம்பிற்கு அருகில் இருந்தது. மைசூர் சுல்தானகத்தை உருவாக்க, உடையார்களிடம் வேலை தேடுவதற்கு முன்பு ஐதர் அலி தனது வாழ்க்கையைத் தொடங்கிய இடமாகவும், பின்னர் அவர்களை பதவி நீக்கம் செய்ய ஒரு சதியை ஏற்பாடு செய்த இடமாகவும் சிரா இருந்தது. ஐதரின் மகன் திப்பு சுல்தான், பெரும்பாலான முஸ்லிம்களை சிராவிலிருந்து ஸ்ரீரங்கப்பட்டணம் தீவில் அவர் நிறுவிய புதிய நகரத்திற்கு மாற்றும்படி கட்டாயப்படுத்தினார். இது சிராவின் பெரும் வீழ்ச்சிக்கு வழிவகுத்தது.

பீஜப்பூர் சுல்தானகத்தின் கட்டுப்பாட்டில் இருந்தபோது, மாலிக் ரிகான் 1638 முதல் 1651 வரை பிஜப்பூர் சுல்தான்களால் சிராவின் சுபாதாராக (ஆளுநர்) நியமிக்கப்பட்டார். இந்த கல்லறை இவரது கல்லறைக்கு மேல் 1651இல் கட்டி முடிக்கப்பட்டது. 

அக்டோபர் 2012 இல், உயர்நீதிமன்ற உத்தரவின்படி, இந்தக் கல்லறை, கர்நாடகா மாநிலத்தால் வக்ஃப் சட்டம், 1995இன் பிரிவு 65இன் கீழ் கொண்டுவரப்பட்டது.

அம்சங்கள் 
முதேஜர் பாணியில் 1651இல் கட்டப்பட்ட கல்லறை சதுர வடிவத்தைக் கொண்டுள்ளது. இது ஒரு மைய மண்டபத்தையும் கொண்டுள்ளது. செதுக்கப்பட்ட அறைகளுடன் கூடிய தங்குமிடம் உள்ளது. மேலே உள்ள குவிமாடம் "முக்கால் பகுதி அரைக்கோளமாக" உள்ளது. இது சரசனிக் பாணியை விளக்குகிறது. 

இந்திய தொல்லியல் துறையின் (ASI) கீழ் பாதுகாக்கப்பட்ட நினைவுச்சின்னமாக இருக்கும் இந்த கல்லறை , சிரா, ஜும்ஆ  பள்ளிவாசலுக்கு அருகில் அமைந்துள்ளது.

பிற கட்டமைப்புகள் 

கஸ்தூரி இரங்கப்ப நாயக்கன் கோட்டையைத் தவிர, கல்லறைக்கு அருகில் உள்ள ஜும்ஆ பள்ளிவாசலும் 1696இல் கட்டப்பட்டது. பள்ளிவாசலின் முகப்பில் ஐந்து வளைவுகளால் அலங்கரிக்கப்பட்டுள்ளது. வளைவுகளுக்கு மேல் அலங்கரிக்கப்பட்ட பாரபெட் சுவர்கள் கட்டப்பட்டுள்ளன. மசூதியின் கூரை மூன்று குவிமாடங்களால் ஆனது.

சான்றுகள் 

Coordinates on Wikidata
முகலாயக் கட்டிடக்கலை
கருநாடகத்தில் உள்ள கல்லறைகள்